هندوستان نینگ کنترولیده گی جمو و کشمیرده ایرکینلیک خواهله گن مقاومتچیلر بیلن هندوستان خوفسیزلیک کوچلری اورته سیده یوز بیرگن توقنه شوولرده کمیده ایککی کیشی حیاتینی یوقاتدی.
منطقه امنیه قومندانی ویجای کومار، بیرگن بیاناتیده کولگم شهریده خوفسیزلیک کوچلری تامانیدن اویوشتیریلگن عملیاتده ایککی مقاومتچی نینگ اولگن لیگینی انچه قاچاق قورال و مهمات نینگ قولگه کیریتیلگن لیگینی بیلدیردی.
کومار، هانجی پوره تومنی گه باغلیق کود قیشلاغیده عملیات نینگ دوام ایتیب تورگن لیگینی ایتدی.
هند خوفسیزلیک کوچلری تامانیدن 6 می تاریخیده پولوامه منطقه سیده اویوشتیریلگن عملیاتده حزب المجاهدین گروهی ییتکچیلریدن ریاض نیکونینگ اولدیریلیشی نینگ آرتیدن مظاهره و توقنه شوولر یوز بیرگندی.
پولیس منبعلریگه کوره جاری ییل نینگ باشیدن بیری اویوشتیریلگن عملیاتلرده 75 نفر مقاومتچی خوفسیزلیک کوچلری تامانیدن اولدیریلگن. مقاومتچیلرگه یاردم بیرگن لیگی بیلن عیبلنگن 95 نفر نظارتگه تشلنگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
